- Hindi News
- National
- हितग्राही सम्मेलन में ग्रामीणों ने कहा नहीं मिल रहा शासन की योजनाओं का लाभ
हितग्राही सम्मेलन में ग्रामीणों ने कहा- नहीं मिल रहा शासन की योजनाओं का लाभ
शासन की योजनाओं का लाभ हितग्राहियों तक पहुंचाने के लिए शनिवार को बख्तूनी के प्राथमिक विद्यालय परिसर में हितग्राही मूलक शिविर का आयोजन किया गया। ग्रामीणों ने अधिकारियों से योजनाओं का लाभ नहीं मिलने की शिकायत की।
ग्रामीणों ने कहा प्रधानमंत्री फसल बीमा योजना का लाभ नहीं मिल रहा है। एसडीएम बीएल कोचले ने तहसीलदार बीएल बामनिया से जानकारी ली। उन्होंने बताया गांव का रकबा 87 हेक्टेयर है। योजना के लिए गांव का रकबा 100 हेक्टेयर होना आवश्यक है। ग्रामीणों ने बिजली कनेक्शन नहीं मिलने की शिकायत की। एसडीएम ने बिजली विभाग के अधिकारियों को समस्या निराकरण के निर्देश दिए। शिविर में 22 लोगों की समस्याओं का निराकरण कर विभिन्न योजनाओं से जोड़ने के निर्देश दिए। शिविर में 18 शासकीय विभागों के अधिकारियों ने योजनाओं की जानकारी दी। नायब तहसीलदार दिनेश मेहता, खाद्य आपूर्ति जिला अधिकारी शालू वर्मा, कृषि विस्तार अधिकारी किशोर जोशी, ब्लॉक टेक्निकल मैनेजर आरएस लोधा, पीएचई के सहायक यंत्री एम पाटीदार, वन विभाग के उपमंडलाधिकारी बीपी शर्मा, जनपद सीईओ डीएस सिसौदिया, बिजली विभाग के कार्यपालन यंत्री पीएन सिंघी, सरपंच कला भील मौजूद थे। संचालन खंच पंचायत अधिकारी विजय विजयवर्गीय ने किया।
बीएसएनएल टॉवर की मांग- सरपंच ने गांव में बीएसएनएल टाॅवर, आंगनवाड़ी भवन, सामुदायिक भवन और सीसी रोड के संबंध में आवेदन संबंधित विभागों को दिए गए। ग्रामीणों ने एक पत्र कलेक्टर के नाम दिया। इसमें नाले से बारिश में होने वाली परेशानी को दूर करने की मांग की।
शिविर स्थल पर पात्र हितग्राहियों का पंजीयन करते अधिकारी।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva